Notum sit omnibus futuris et presentibus quod Aimo li Besorz et Gualo, consanguineus ejus, et uxor ejusdem Gualonis nomine Juliana et Hugo, filius predicti Gualonis, dederunt Deo et sancte Marie de Firmitate et monachis ejusdem loci quicquid habebant in vaura que est juxta capellam de Vilers, in bosco et in plano et in pratis, et quicquid Paganus de Sancto Pivato tenebat ab eis in eadem vaura. Hoc autem donum factum est in presentia domni Guillelmi, abbatis de Macheriis, et Rodulfi, monachi Firmitatis, et Johannis, conversi de Maceriis. Hujus rei testes: Robertus de Milmanda, Bertrannus de Caaniaco, Amicus, medicus de Sancto Leodegario, Galterius, medicus de Lugduno, Guido de Ruilliaco. Sciendum vero quod prefatum donum laudavit uxor predicti Aimonis, nomine Maalina, in paschuis de Milmanda, coram abbate Willelmo de Maceriis et Guillelmo, ejus monacho, et Rodulfo, monacho de Firmitate, et Johanne, converso de Maceriis. Hujus rei testes: Hugo, frater predicti Aimonis, Robertus de Milmanda, Bartholomeus, filius ejusdem Roberti, Hugo del Pascher, Gunterius de Marsoillio, Salvages de sancta Maria la blanchi. Notandum est quod Hugo, frater antefati Aimonis, laudavit antefatum donum in presentia domni Willelmi, abbatis de Maceriis, et Roberti de Milmanda et Bartholomei, filii ejus, et Arnulfi de Currabo et Belini de Capella. Notandum vero quod Nicholaus li Besorz, canonicus Cabilonis, coram domno Galterio, Cabilonensis episcopo, et domno Willelmo, abbate de Maceriis, concessit monachis Firmitatis de vaura que est juxta capellam quicquid fratres sui concesserant predictis monachis, sine ulla calumpnia. Hujus rei testes: domnus Gualterius, Cabilonis episcopus, domnus Willelmus, abbas de Maceriis.